עמי דרור

עמי דרור עם [[ג'יגמה קיזר נאמגייל ואנגצ'וק, מלך בהוטן]]
עמי דרור עם זוכה [[פרס נובל, מוחמד יונוס, 1 במאי 2022]]
עמי דרור (שני מימין) עם מובילי מחאה נגד הרפורמה המשפטית, בכניסה לירושלים בסיום העלייה לרגל, 22 ביולי 2023
עמי דרור (נולד ב-5 במרץ 1973) הוא יזם ומשקיע היי-טק, איש חינוך, מרצה ופעיל חברתי. ממובילי המחאה נגד הרפורמה המשפטית.

== ביוגרפיה ==
דרור נולד וגדל באשקלון לאביבה (לבית לסקוב) ואריה דרור. אביו היה ניצול שואה מרומניה, שגדל במשפחה חרדית, ואימו ילידת ישראל. כבן למשפחה דתית לאומית, התחנך בבית הספר סיני באשקלון והיה פעיל בתנועת בני עקיבא.

שירת בצה"ל כמפקד טנק בחיל השריון.

לאחר שחרורו מצה"ל השתתף בקורס אבטחת מטוסים ולמחרת רצח יצחק רבין הצטרף ליחידה הממלכתית לאבטחת אישים ומשלחות, במסגרתה אבטח את שמעון פרס והיה מפקד חוליות האבטחה של בנימין נתניהו ושל אהוד ברק. לאחר סיום שירותו ביחידה בשנת 2000 הצטרף למשרד החוץ ושירת בדבלין ובמרסיי, עד שנת 2003.

דרור בוגר תואר במדעי המחשב מהאוניברסיטה הפתוחה.

גרוש ואב לשלושה ילדים. מתגורר בתל אביב. אחייניתו היא המתאבקת האולימפית עמית אלור.<ref>https://x.com/AmiDror/status/1819997238073942239?ref_src=twsrc%5Egoogle%7Ctwcamp%5Eserp%7Ctwgr%5Etweet&mx=2</ref> 

=== פעילות עסקית ===
ב-2005 הקים דרור עם מריה קוסטירה את חברת XpanD 3D שפיתחה טכנולוגיה להצגת סרטי תלת-ממד, ושימש בה כמנהל אסטרטגי. ב-2009 הציג במאי הקולנוע ג'יימס קמרון את הסרט אווטאר באמצעות הטכנולוגיה שפיתחה החברה.<ref></ref> במסגרת החברה הוביל דרור בשיתוף עם החברות פנסוניק, סמסונג וסוני פיתוח של תקן אחיד לטלוויזיות בתלת־ממד.<ref></ref><ref></ref>

ב-2014 הקים דרור עם פורסן חוסיין את חברת ההשקעות זייתון ונצ'רס. החברה תמכה בחברות הייטק ודרשה מהן להגיע בתוך שלוש שנים למצב שבו לפחות 30% מעובדיהן נמנים עם אחת מהאוכלוסיות הסובלות מתת ייצוג בשוק העבודה.<ref></ref> באותה שנה שימש דרור כשופט בקטגוריית החדשנות של פסטיבל הפרסום קאן.<ref></ref>

ב-2016 עבר דרור עם משפחתו לשאנגחאי כדי להקים את חברת LeapLearner עם שותפיו הסינים אהרון טיין ולאו זהו.<ref></ref><ref></ref> LeapLearner פיתחה תוכנה ללימוד תכנות לילדים.<ref></ref> הרעיון להקמת החברה עלה כאשר חיפש אמצעי ללמד את בנותיו תכנות וגילה שבבתי הספר אין מענה מתאים לכך. בבדיקת הנושא מצא שהצורך הגדול ביותר למענה כזה היה קיים בסין. ב-2018 נבחר דרור כאחד מעשרת היזמים המבריקים ביותר בסין וזכה בפרס מטעם Shanghai Media Group , תאגיד התקשורת הגדול בסין.<ref></ref>

ב-2022 הקים דרור את חברת BriBooks אשר מאפשרת לילדים לכתוב, לפרסם, ולמכור ספרים.<ref></ref><ref></ref> הרעיון להקמת החברה עלה כשדרור הוציא ספר ילדים, נוכח עד כמה התהליך של פרסום ומכירת ספר מסובך ויקר, והחליט להפוך אותו לנגיש לכל ילד. החברה זכתה בפרס Red Herring כאחת מ-100 החברות הטכנולוגיות המבטיחות ביותר בעולם.<ref></ref>

=== פיתוח מנהיגות וחינוך בעולם ===
ב-2014 התקבל דרור כעמית ב-Henry Crown Fellowship, תוכנית הדגל של מכון Aspen Institute .<ref></ref> ב-2018 הפך למנחה בתוכנית ומאז הוא מעביר תוכניות מנהיגות באספן ובאוניברסיטת הרווארד. כמו כן הוא מעביר הרצאות וסדנאות מנהיגות נוספות ברחבי העולם.<ref></ref><ref></ref>

ב-2019 יצא לאור ספר שכתב דרור בשותפות עם ג'ורדן הואנג, מומחית לחינוך סיני, העוסק בפרקטיקות מוצלחות לחינוך ילדים לחדשנות, המבוססות על התרבויות היהודית והסינית. הספר יצא במהדורה אנגלית ובמהדורה סינית.<ref></ref> באותה שנה, במסגרת עבודתו ב-LeapLearner, יזם והיה שותף לקידום חינוך טכנולוגי במדינות אפריקה. כחלק מכך סייע בהקמת בתי ספר לתכנות לנוער בסיירה לאון, ניגריה, וקניה.<ref></ref> כמו כן שימש כיועצו של מלך בהוטן בתהליך המודרניזציה של מערכת החינוך בממלכה.<ref></ref>

במרץ 2020 עם פרוץ מגפת הקורונה, יזם דרור קמפיין מימון המונים עבור מסיכות N95 לרופאים, בשל מחסור בבתי החולים במסכות אלו.<ref></ref>

דרור הוא חבר הנהלה בארגון הפילנתרופי האמריקאי Space for Humanity אשר מטיס יזמים חברתיים במסגרת טיסות פרטיות לחלל.<ref></ref>

במסגרת פעילות לשוויון בחינוך בעולם, קיים דרור שיתוף פעולה עם זוכה פרס נובל מוחמד יונוס כחלק מוועידת הונג קונג לצדק חברתי.<ref></ref>

=== פעילות מחאה ===
בינואר 2023 לאחר הכרזתו של שר המשפטים יריב לוין על צעדי החקיקה המתוכננים, הצטרף דרור לפעילות המחאה נגד הרפורמה המשפטית כחלק מ"מחאת ההייטקיסטים". בראיון עימו סיפר כי הותיר את ניהול חברת BriBooks לשותפו לחברה בעוד שהוא מקדיש את זמנו לפעילות במסגרת המחאה.

ב-18 ביולי 2023 יזם ביחד עם מובילי מחאה נוספים (שקמה ברסלר, משה רדמן ורן הר נבו) מסע רגלי המוני מרחוב קפלן בתל אביב לירושלים כאקט מחאה נגד כוונותיה של הקואליציה לאשר בקריאה שנייה ושלישית את החוק לצמצום עילת הסבירות.<ref></ref>

בתחילת אוגוסט 2023 עוכב לחקירה על ידי המשטרה במסגרת פעולת מחאה, ושוחרר לאחר זמן קצר.

לאחר מתקפת הפתע על ישראל ממשיך דרור להיות פעיל במחאה למען הקדמת הבחירות.

דרור הוא פעיל שטח מרכזי במחאה, מוביל קבוצות עדכונים של פעילים. מתראיין בנושאי המחאה בתקשורת<ref></ref> ונואם בהפגנות ברחבי הארץ.<ref></ref><ref></ref><ref></ref>

במאי 2024 טען כי מדינת ישראל עושה "שימוש בהרעבה כנגד אוכלוסייה אזרחית".<ref></ref>

דרור מרבה לנאום בהפגנות נגד הממשלה, ולעיתים התבטא בחריפות בנושא.<ref></ref><ref></ref>

== ספריו ==

== קישורים חיצוניים ==

* [https://podcasts.apple.com/us/podcast/עמי-דרור/id1574663889?i=1000625301961 עמי דרור מתארח בפודקאסט "אזרח בתפקיד"]

== הערות שוליים ==

קטגוריה:פעילים חברתיים ישראלים
קטגוריה:מתנגדים לרפורמה המשפטית בישראל
קטגוריה:יזמים ישראלים
קטגוריה:אנשי חינוך ישראלים
קטגוריה:אשקלון: אישים
קטגוריה:תל אביב-יפו: אישים
קטגוריה:ישראלים שנולדו ב-1973